ఆషా మాథుర్ తల్లిదండ్రుల పేర్లేమిటి?
ఆషా మాథుర్
ఆషా మాథుర్ భారతదేశానికి చెందిన మహిళా శాస్త్రవేత్త. ఈమె మెడికల్ మైక్రోబయాలజీ, వైరాలజీ మరియు ఇమ్యునాలజీ విభాగాలలో శాస్త్రవేత్త.
ఆషా మాథుర్ ఉత్తర ప్రదేశ్లో 1938 లో జన్మించారు. ఈమె తండ్రి జగదీష్ నారాయణ్. ఆయన ప్రసిద్ధ ఇంజనీర్. ఆషా జగదీష్ నారాయణ్ కు రెండవ కుమార్తె. ఆయన అనేక వినూత్న నిర్మాణాలను హైడ్రాలిక్ ఇంజనీరింగ్ విభాగంలో ఆవిష్కరించారు. ఆయన "నడిచే విజ్ఞాన సర్వస్వము"గా ప్రసిద్ధుడు. ఆమె తల్లి బిందేశ్వరి ప్రతిభావంతురాలైన చిత్రకారిణి. కౌమార దశలో ఉన్నప్పుడు తన ముఖం పై బొల్లి మచ్చలు వచ్చినపుడు ఆమె సహ విద్యార్థులు ఆమెను దూరంగా ఉంచారు. ఆమె ఉత్సాహవంతమైన విద్యార్థిని అయినప్పటికీ డిప్రెషన్ మరియు ఇన్‌ఫీరియారిటీ కాప్లెక్స్ వలన పాఠశాలకు వెళ్ళుట మానివేసెను. ఆమె తల్లిదండ్రుల సహకారంతో ఆమె ప్రతిభ మరల వికసించింది. రెండేళ్ల తర్వాత ఆమె పాఠశాల విద్యను పూర్తిచేసింది. ఆమె తన తాతగారి ప్రేరణతో విద్యను కొనసాగించారు. తామె తాతగారు మొదటి ఇండియన్ సివిల్ సర్జన్లలో ఒకరు. ఆమె అంకుల్ ఒక ప్రసిద్ధ కంటి వైద్యులు. వీరు వైద్యరంగంలో ఉన్నందున వారి ప్రేరణతో ఆమె అగ్రా మెడికల్ కాలేజీలో మెడిసన్ లో ప్రవేశించారు.అచట ఆమె ఎం.బి.బి.యస్ డిగ్రీని పూర్తిచేశారు. తర్వాత ఆమె లక్నో లోని కింగ్ జార్జి మెడికల్ కాలేజీలో జాయిన్ అయ్యారు. అచట పాథాలజీ మరియు మైక్రో బయాలజీలలో డాక్టర్ ఆఫ్ మెడిసన్ (ఎం.డి) పట్టాను పొందారు మరియు బంగారు పతకాన్నిగెలుచుకున్నారు. ఆమె కింగ్ జార్జి మెడికల్ కాలేజీలో మైక్రోబయాలజీ విభాగంలో అధ్యాపకులుగా పనిచేసి గ్రాడ్యుయేట్, పోస్ట్ గ్రాడ్యుయేట్ చదువుతున్న విద్యార్థులకు విద్యాబోధన చేశారు. అదే విధంగా వైరాలజీలో తన పరిశోధనలు కొనసాగించారు. ఆమె 30 సంవత్సరాలుగా అనేక సామర్థాలుగల వివిధ పదవులు చేశారు. బోధన పాటు, ఆమె శాస్త్రీయ మరియు మానవతావాదం ఆధారంగా పరిశోధన కార్యక్రమాలు ప్రారంభించారు. తన పదవీ కాలమ్లో ఆమె తన సహచరులతోకలసి కింగ్ జార్జ్ మెడికల్ కాలీజీలో వైరాలజీ విభాగాన్ని ప్రారంభించారు. 1971 లో ప్రపంచ ఆరోగ్య సంస్థలో ఫెలో అవార్డును పొందారు. ఈ అవార్డు ఆమె రెస్పిరేటరీ వైరస్ ను సాధారణ శీతల యూనిట్ లో కనుగొనుటకు గాను పొందారు. ఈమె ఇంగ్లాండులో సాలిస్‌బర్రీలో ప్రముఖ వైరాలజిస్టులు డా.డి.ఎ.జె. టైరెల్ల్ మరియు సర్ జాన్ ఆండ్రూస్ తోకలసి పరిశోధనలు చేశారు.
రిద్ధి షా
రిద్ధి షా గుజరాత్ రాజధాని అహమ్మదాబాదు పాతనగరంలో జన్మించింది. ఆమె " సి.కె బాలమందిర్ " ఆరంభకాల విద్య పూర్తిచేసింది. ఆమె తండ్రి సివిల్ ఇంజనీర్. ఆయన కాలేజి చదివే సమయంలో 15 మైళ్ళదూరంలో ఉన్న కాలేజికి సైకిలు తొక్కుతూ వెళ్ళేవాడు. ఆయన విద్యుద్దీపాల కాంతిలో వీధిలో కూర్చుని చదువుకున్నాడు. ఆయన గణితంలో దిట్ట. రిద్ధి షా తనతణ్డ్రిని మార్గదర్శిగా ఎంచుకున్నది. ఆయన రిద్ధి షాను ఇంజనీరును చేయాలని అనుకున్నాడు. రిద్ధి షా తల్లి గృహిణి. ఆమె రిద్ధి షా గణితంలో పరిశోధన చేయాలని కోరుకున్నది.
ఆరంభంలో ఆమె ఉత్సాహంగా స్కూలుకు వెళ్ళినప్పటికీ తరువాత ఆమెకు స్కూలంటే అయిష్టం ఏర్పడింది. ఒకరోజు ఆమె స్కూలుకు వెళ్ళగానే ఆమె టీచర్ ఆమె కొరకు ఎదురుచూస్తూ ఉంది. కారణం ఆమె మాథ్స్ సబ్జెక్టులో ఉన్నతస్థాయిలో ఉత్తీర్ణత సాధించడం. తరువాత రిద్ధి షా స్కూలుకు వెళ్ళడానికి ఉత్సాహం చూపింది.
రిద్ధి షా తల్లి తన పిల్లలను (ఒక కుమారుడు ఐదుగురు కుమార్తెలు) చక్కగా చదువుకోవాలని ప్రోత్సహించేది. ఆమె కనీసం రెండు డిగ్రీలైనా పుచ్చుకోవాలని చెప్పింది. ప్రతిరోజు ఆడుకుని ఇంటికి రాగానే ఆమె చదవడానికి కూర్చోపెట్టేది. ఆమె ఆర్ధికపరిస్తితుల కారణంగా మెట్రిక్యులేషన్‌తో చదువు ముగించింది. వారి ఇంటికి ఎదురుగా గ్రంథాలయం ఉండేది. ఆమె తల్లి అధికంగా గుజరాతీ సాహిత్యాన్ని చదివుతూ ఇతరులను కూడా పుస్తకాలు చదవమని ప్రోత్సహించేది. ఆమె పిల్లలను దూరమైనా సరే మంచి ఉన్నత పాఠశాలలో చేరమని ప్రోత్సహించింది. రిద్ధి షా ప్రభుత్వ బసులో ప్రయాణించి ఉన్నత పాఠశాల చదువు పూర్తిచేసింది. ఆమె అమ్మమ్మ మరియు అక్కచెల్లెళ్ళు, సోదరుడు ఆమెకు తమ పూర్తి సహకారం అందించారు.
రిద్ధి షా జి.ఎం. ప్రకాష్ ఉన్నత పాఠశాలలో చదివే సమయంలోనే గణితం అంటే మక్కువ పెంచుకున్నది. ఆమెకు నంబర్లను ప్రేమించింది. ఆమె ప్రింసిపల్ కుసుం బెన్ షా ఆమె ప్రఙాను గుర్తించి ఆమెను 
అప్పటి గుజరాత్ యుఇనివర్శిటీ వైస్ చాంసలర్ అయిన పి.సి. వైద్యా వద్దకు పంపింది. ఆమె రిద్దీ షా ఈక్వేషన్లను పరిశీలించి వాటిని వివరించమని అడిగింది. కొంతసేపు సన్శయించినా తరువాత చాక్‌పీస్ తీసుకుని బ్లాక్‌బోర్డ్ వద్దకు పోయి వివరణ ఇచ్చి ఆమెను తృప్తి పరిచింది. ఆతరువాత ఆమె మాథమెటిక్స్ ప్రధానాంశంగా పైచదులు చదవాలని నిశ్చయించుకున్నది. అప్పటి వరకు ఆమెకు రీసెర్చ్ అంటే ఏమిటో అవగాహన లేదు.
రిద్ధి షా " క్సేవియర్ కాలేజ్ " లో చదివే సమయంలో ఆమెకు చాలా మంచి ఉపాధ్యాయులు లభించారు. ఆమె అండర్ గ్రాజ్యుయేషన్ ముగించే వరకు శాంతి ప్రసన్న ఆమెకు ప్రేరణ మరియు ప్రోత్సాహం అందించింది. ఆమె రిద్ధి షా మేధస్సును గుర్తించి అమెను తనకుమార్తెలా భావిస్తూ ప్రోత్సహించుందు. వారి అనుబంధం తరువాతి కాలమంతా కొనసాగింది.ఆమె మేధస్సును గుర్తించిన 
ఎస్.ఎస్. వోరా ఆమెను " బాంబే ఇండియన్ ఇంస్టిట్యూట్ ఆఫ్ టెక్నాలజీ " లో చేరమని సలహా ఇచ్చాడు. 
అరోజులలో రిద్ధి షా కుటుంబంలో ఆడపిల్లలను పైచదువుల కొరకు ఊరు విడిచి వెలుపలకు పంపే అలవాటు లేనప్పటికీ రిద్ధి షా తాల్లితండులు ఆమెను ప్రోత్సహిస్తూ " బాంబే ఐ.ఐ.టి " కి అభ్యర్ధించమని చెప్పారు. ఐ.ఐ.టిలో ఆమె గైడ్ డి.వి.పాల్ సహాయంతో రీసెర్చ్ చేసే సమయంలో మొదటిసారిగా ఆమెకు రీసెర్చ్ అంటే ఏమిటో తెలిసి వచ్చింది. " బాంబే ఐ.ఐ.టి " లో 
ఎం.ఎస్.సి పూర్తిచేసిన తరువాత 1986 ఆమె " టాటా ఇంస్టిట్యూట్ ఆఫ్ ఫండమెంటల్ రీసెర్చ్" ఫెలో షిప్పు అందుకున్నది.